الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله بعد فنسأل الله سبحانه وتعالى ان يسددنا واياكم لما فيه خير ويتقبل منا ومنكم صالح الاعمال
وينفع بنا وبكم حيثما كنا وكنتم نسأل الله سبحانه وتعالى ان يكون القرآن انطق قلوبكم في اليومين الذين يعني منكم من ادرك التراويح ومنكم من استمع ومنكم من اقبل على القرآن
فاسأل الله سبحانه وتعالى ان يقبل بقلوبنا وقلوبكم الى ما يحب ويرضى هذه السلسلة هي سلسلة اجود ما يكون الموسم الثاني نتكلم فيها عن هي اخلاق منسية ومعاني ايمانية بنحاول بقدر الامكان نتخلق بخلق النبي صلى الله عليه وسلم. نكون اجود ما نكون كما كان اجود ما يكون صلى الله عليه وسلم
سلم في رمضان هنتكلم عن خلق هزا الخلق هنبدأه بقصة حدست للاديب عبدالوهاب مطاوع. كان بيحكي قصة حصلت معه القصة ديت آآ بيقول ان هو في يوم من الايام هو بيلعب
وكان بيلعب مع الرفاق الكرة فبيقول زات اصيل كنت العب مع رفاق الكرة وبينما نحن في تمام الحماس وقمة الاستمتاع اذا بطفلة صغيرة تمر بجوارنا حاملة في يدها اناء فارغا
وبدا من هيئتها انها كانت في طريقها لشراء الفول البنت دي كانت رايحة تشتري فول وهم بيلعبوا كورة شباب بيلعبوا في الشارع فقاعدين يلعبوا والبنت ديت رايحة تجيب الفول بتاعها
قال توقفت فجأة وراحت تتلمس جيوبها وبدأت تشتكي وتصرخ ايه في ايه؟ تبحس عن الشلن اللي كانت ماسكاه. انتم عارفين الشلن ده اللي هو القطعة المعدنية اللي بتساوي خمسة قروش
والدتها ادتها الفلوس دي عشان تروح تجيب الفول يعني فهي وقع منها تقريبا قبل ما تقترب منهم وهم بيلعبوا. فلما يئست من العثور عليه كان تصرفها الاخير بداية لمسرحية درامية
لكي تنجو من غضب امها فانفجرت هذه الفتاة الصغيرة تبكي وتولول ويا ريتها اكتفت بكده. لأ ده كمان جمعت على الموضوع دوت مشكلة. ايه هي المشكلة ان هي اتهمت عبدالوهاب
انه اخذ هو المتسبب وهو اللي وقعها واخذ الايه؟ الشلن دوت او يعني ضيع الشلل سبحان الله هي قصة تحس ان هي بسيطة خالص لكن فيها معنى عالي قوي هذه الفتاة لما ظلت تبكي
وتعيط يا ريتها اكتفت بكده يعني لأ ده ارتقت لمنزلة اعلى من كده وعمدت لتصرف ماكر ان هي لما شافت والدتها جاية وبدأت والدتها تصيح وتزعق قالت ان فلانا واشارت على عبدالوهاب
هو من اسقط الشلن من يدها فاختفى في التراب يا امي فهو بيقول انا زهلت وصعقت لهزا الاتهام الجائر. وانا في الاساس اصلا لم اقترب من هذه الطفلة بولاقها ما جتش ناحيتها خالص
سبحان الله فقلت لعلها متوهمة فسألتها انا يا فلانة انا يا بنتي فاجابت باصرار نعم انت فاسقط في يدي كيف لها ان تتهمني وانا بريء واعتبر ان بيقول يعني بيقول انا اعتبرت ان المسألة دي مسألة شرف حياة او موت. خلاص بقى يعني
تربس دماغه خالص وقبل الشروع في القسم والدفاع عن النفس اذا بالام وبصوت جهوري اهتزت لها اركان القرية توبخني وتعنفني وتدعو علي ان بريت مدافعا عن نفسي باغلظ الايمان والناس بدأوا يجتمعوا الرفاق كلهم
وسبحان الله لكن هيهات ان الام هتقتنع خلاص بنتها انتم عارفين طبعا كل واحد بيتعامل مع ابنه ده ان هو الصادق الامين في الحي يقول لك لأ انا مي قالت لي
انا محمود قال خلاص محمود قال يا جماعة انتم عارفين ان محمود ده ده شخبطته تخطيط لمستقبل الام. فما بالك بقى اما يقول اكيد محمود ده بقى خلاص يعني ده ده تربيتي وانا عارفاه
وهم يعني سبحان الله اول ما يقولوا كده تبقى انت ايه تمسك قلبك بقى فاجتمع الرفاق والاولاد اجتمعوا في ضم الكلام ده الام عرضت عرض عشان الموضوع ينتهي يعني فقالت ايه
عرضت الام لما لقت الموضوع ده او هو اللي عرض يعني انه يجيب المصحف من البيت للحرف عليه لانه مش هو السبب في ضياع السلم المنهج وهو بيقول انا تخيلت ان ده هينهي القضية بسلام ويرد لي اعتباري انا اجيب المصحف واحلف
يقول واذا بي اتلقى طعنة غادرة موجعة من اخر انسان اتوقع منه خزلان ويصطف مع الام وابنتها فمن عساه يكون؟ انها امي بيقول فوجئت بامي تتدخل من في الموضوع وتعتزر للامة عن شقاوتي وراعونتي
ثم تسدد سهما قاتلا لي وتشهد علي شهادة زور بانني فعلا المسئول عن ضياع الشلل ثم اتبعت هذا التصرف بالقاء شلن تعويضا لها يقول فكدت انشق نصفين كمدا وقهرا وغطنا واحساسا بالظلم والخزلان
شكوت لوالدي عندما عاد مساء من عمله فنظر الي بابتسامة تفيض ودا وعقلا وهمس انه ووالدتي متأكدان انني لم افعل ولكن ولكن هذا هو الخلق المنسي. احنا هنتكلم عليه النهاردة
بيقول له ولكن الطفلة التي افترت علي عليك يعني كانت يا ولدي من قوم بسطاء الحال والشلن يمسل لهم قيمة كبيرة فارادت امه تعويضهم احسانا لهم وحماية للصغيرة. التي وجدت فيك مخرجا قريبا
بيقول الام تزاحم عندها امرين امر ان هي تغلط ابنها وتيجي عليه وفي الاخر ترضيه بالليل او ان هي تقول لأ وتدافع. لكن هي شايفة الناس البسطاء وشايفة الام المسكينة
وان الام ديت بتقول انا خايفة عن البنت البنت دي وجدت فيك انت مخرجا. فهلا كنت المخرج سبحان الله! يا جماعة فيه ناس كده رايقة اوي في ناس بيشوفوا الصورة كاملة
في ناس بيكونوا شايفين الصورة كاملة اوي الطفل اللي بيبيع الحلوى في الشارع ده هو لا يكره الحلوى ولكنه يعرف انه ان اكل حلواه فلن يجد في المساء رغيفا دايما شف الصورة كاملة
بائع الورد ده اللي قاعد بيبيع الورد هو راجل لا رومانسي ولا حاجة كل فيما في الامر انه يبحس عن لقمة العيش فحاول بقدر الامكان انك تشوف الصورة كاملة وانك تتعلم
من انا الذي ضيعت السلم ان في في حوارات كتير وفيه خصومات كتير ممكن تتحل لو انت كنت عاقل وانك فوضت الفرصة وما سمحتش ان يتعكر قلبك ونفسيتك بهذه النقاشات لان في خصومات يا جماعة الداخل فيها خسران
فيه خصومات اللي بيدخل فيها خسران ولو كسب في حوارات لو اتناقشت فيها مجرد النقاش مجرد النقاش هتخسر ويمكن انا حكيت القصة دي مرارا وتكرارا لما الاسد الخنزير بيقول له تصارعني قال له لأ
قال له يبقى انت خايف مني. فالمهم يعني قال له يا اما تنازلني وتصارعني. لا اما انا هاقول في كل حتة ان انا طلبته للنزال والنزاع والمصارعة وخاف فقال له تحملي لكزبك اهون علي من ان تتلطخ يدي بدمك
في حاجات كتير جدا يا جماعة انك ما تخشش في التفاصيل في احد المشايخ مشايخنا دخل بين اتنين يصلح بينهم علاقة مادية ده عليه ديون له والتاني. فالمهم اللي عليه ديون ما انا مش معي والتجارة خسرت والمفترض هو يشارك معي والقصص كبيرة يعني
والتاني بيقول والله ما هافوت ولا جنيه. هو المفترض يدفع وهو وهو وهو وهو فالشيخ راجل عاقل فيريد الدار الاخرة وعنده بقى يا جماعة الميزان الحساس الاخلاق المنسية اجود ما يكون اخلاق الكبار في عملي
ظل يصلح بينهم وبعدين خد كل واحد على جنب وبدأ يرتب الترتيبة الخاصة فراح للي له فلوس وقال له بقول لك ايه ما تيجي علي وانا اضمن لك الموضوع وناخد منه بس بالراحة
ايه رأيك كل شهر نديك مبلغ وتصبر علينا ست سبع شهور لغاية ما نسد كل حاجة. وانا اللي في الوش يا سيدي وما تكلموش خالص بس هتقوم تبوس راسه وتعتزر له والموضوع انتهى
قال له خلاص ما لكش دعوة انا هرتب معه ان هو يديها لك بالطريقة دي قال له خلاص وراح دخل على التاني وقال له خلاص هو عفا عنك وسامحك والموضوع انتهى وقدر الله وما شاء فعل وما تشغلش بالك بالموضوع ده
ففي ناس كل شوية يسألوا اتصاحب المال ايه الاخبار؟ العلاقة يقول له لا والله ده ما شاء الله عليه ربنا يحفزه. كل يوم بيبقى كل شهر بيبعت لي الفلوس ربنا يجزيه خير
ولا ده عارف ان الشيخ اللي بيدفع ولا التاني عارف ان الشيخ اللي بيخلص والموضوع انتهى كان واحد بيقول له انت بتعمل كده ليه ؟ قال له مش كل واحد له صدقات؟
مش انا ممكن اتصدق على فقير وممكن اتصدق على كزا انا اصدق ان انا اصلح بين اتنين مسلمين اصلاح ذات بين فالاخلاق الكبيرة ديت يا جماعة في حد من الصالحين
يقول لي انا امي عندها داء انها يعني عندها رقي عالي جدا. لدرجة لو فيه حد دخل البيت واتكلم على حاجة ممكن تديها له. يعني الله التلاجة بتاعتكم دي جميلة
وهذا حدث ليس مجرد ان انا يعني ايه احكي مثالي يعني تديهم التلاجة يا جماعة في ناس كده؟ اه في ناس كده انت تشوفها ان هي ديت ان هي سزاجة براحتك
ما هو سبحان الله اللي بينفق بيشوف اللي بيمسك ان هو بخيل والعكس التاني شايف وهو فيه واحد بقى ايه ما هو الامام احمد قال لعمو كده قال له لو كان عقلك مسل عقلي لاسترحت
انت لو عقلك زي عقلي انت كنت هتستريح بس هو حضرتك ليك وجهة نزر وليك طريقة تفكير انا مختلفة تماما وده ليس دعوة للسزاجة ولا دعوة اه ان الانسان يبدد فلوسه. لأ
هي فكرة التوازن ما هو الراجل ده ما بيعملش كده مع اي حد في الشارع بيقول الكلام ده لأ لكن سبحان الله ان يكون عندك المعنى ده ان يكون عندك المعنى الراقي ده
ان يقول لك خلاص بقى وقعت عينه على الموضوع ده نديها له. خلاص شاركنا فيه وبتاع زي بالزبط انت اما تبعت واحد يجيب اه الوجبات بتاعتك يجيب اه طلب من مطعم ولا حاجة يجيب العامل بتاعه
النبي صلى الله عليه وسلم يربينا يقول لك لأ اكله معك واكله ممن انت اكلت منه لكن تروح تخليه يجيب كنتاكي وهو ياكل مسلا من حضرموت. طيب ليه اه ليه ما ياكلش من المكان اللي انت جاي بغض النظر الاكل لونه الاحلى والهون الايه؟ الاقل جودة لكن الفكرة
فكرة ان وقعت عينه ان نفسه تعلقت فهذه الفتاة لما وجدت في عبدالوهاب المخرج مسكت فيه. والدته ست عالية جدا. فالاعتراف بشيء جودا ورحمة لا يكلفنا بل ربما كان فيه حياة الاخرين
والله يا جماعة في مواقف كتير لو انت اقريت انك انت اللي ضيعت الشلن هتبدو اكثر جمالا واقرب للقلب. وسيعرف فضلك وسيحفظ جميلك الناس عمرها ما هتنساك والناس بيبقوا عارفين كويس اوي
ان الموضوع لا انت لك علاقة بدي ولا اي حاجة زي بالزبط النبي صلى الله عليه وسلم لما اثنى على المرأة التي لا تنام حدوث وتقول لا اذوق غمضا حتى ترضى
التي اذا ازت زوجها او ازاها زوجها يعني النبي صلى الله عليه وسلم بيثني على نوع خاص بين المرأة ان المرأة دي ان لما يحصل بينها وبين زوجها توترات ان هي بتقول
بتقول خلاص انا اللي غلطانة لأ لازم ترضى عني ولازم مش عارف ايه والكلام ده كله. طبعا ده ليس مفتوح على الايه؟ على البحري كده وان لكل واحد بقى ايه يؤزي زوجته والكلام ده
فلأ لكن اقصد ايه في الهنات الطبيعية الصوت علي مش عارف ايه الحاجات البسيطة ديت فالانسان ايه اه في مسل هذه الاشياء اما واحد يجنو عليها ويأزيها في دينها ويؤزيها في حقوقها والكلام ده لأ هذا ايه ليس هذا الحديث آآ
يتكلم عن هزه السياقات يعني لكن مما يحدس مما يحدس في بيوت الناس يعني طيب هل ده يعتبر كزب لأ يا جماعة الامام احمد عمر رضي الله عنه طبعا الكذب في اصلاح ذات البين مما ايه
يقبل يعني في هذه المساحات يعني. طبعا عاوز ميزان دهب لما في يوم من الايام واحدة بتسأل انت بتحبي فلان زوجك. يعني قالت له لأ ما بحبهوش عمر لما اتعرضت عليه المشكلة ديت
هي بتقول له يا امير المؤمنين اقسم علي زوجي هو الزوج اللي سأل اقسم علي زوجي اتحبونني فقال عمر فقالت له يا امير المؤمنين ااكذب وقال عمر اكذبي ايوة يا ستي الكل اكزبي. قولي له انت احلى واحد في الحياة. ان دخلتك علي ديت انت بتسد علي الافق. وهو فعلا بيسد عليك الافق. ما هو ما شاء الله
اسمه الله اكبر عليه. بعد ما بيفتح الباب ما هو سد النور كله سد كل حاجة انت دخلتك علي ما يعني تسوى الدنيا. طب ما هي الدنيا اصلا هي جايبة جناح بعوضة
فالواحد اما تقول يعني حتى يعني لو فعصنا في الجملة الجملة تعدي من ناحية ايه؟ من الناحية الشرعية تعدي. انت اكلك ده عمري ما شفت زيه انت فعلا عمرك ما شفت زيه. هو في حد بيعمل الاكل بالطريقة ديت؟ فانت طبيعي وقلت ان عمري ما شفت زيه وانت ما كزبتش
فضلا بقى ان انت كزبت ما فيش مشكلة بقى انك تعدي. طبعا هذا الامر الذي انا اذكره اذكر في المساحات التي تحدس كسيرا في البيوت الهنات التي ايه يعني في كبد الحياة موجودة. لا اقصد طبعا التعدي والظلم واخز الحقوق والكلام ده كله لا طبعا الشرع ده يقر
بهزا ابدا انا اتكلم في الامور الطبيعية زي بالزبط كده ان في حاجات هنات بينك وبين زميلتك في العمل بينك وبين جارتك بينك وبين آآ زميلتك في الجامعة بقى في حاجات كده مما يحدس بين الناس. لكن هي عما تتجنى عليك وتتهمك او تاخد منها تاخد منك حقك وتاخد منك مسلا الموبايل بتاعك
اه هنا لا في مساحات يعني الاصل ما تحصلش. احنا بنتكلم على الاشياء التي تتكرر تليه في يعني في المجمل يعني في مواقف كتير في الحياة انك تكبت شهوة الانتصار فيها هو ده يا جماعة المهم جدا. عمر رضي الله عنه
زعل ابو بكر ابو بكر حصل بينه وبين عمر مشكلة فابو بكر بيقول له يعني اقبل يا عمر عذري وانا بستغفر الله يعني بطلب انك تسامحني فعمر ما ردش على ابي بكر
ابو بكر اتضايق فزهب الى رسول الله صلى الله عليه وسلم يشكو عمرا فعمر اتى الى النبي صلى الله عليه وسلم وهو جاي ابو بكر قاعد وبيحكي للنبي فقال السلام عليكم ورحمة الله وبركاته
الم يرد النبي صلى الله عليه وسلم واغرب عن وجه عمر عمر التفت الى الجهة التي نظر اليها النبي قال السلام عليك يا رسول الله فلم يرد النبي صلى الله عليه وسلم
حين ازن عمر حسان في حاجة كبيرة فجثى على ركبته. راح قاعد على ركبته خلاص عارف انه مش قادر يتشال مش قادر يقف قال يا رسول الله ما قيمة الحياة وانت مغرب عن وجهي
يا رسول الله طب والنبي زيه يعيش ليه وانت معرض عني ما هو خلاص بقى حياتي تروح فقال له النبي اما انتم تاركون لي صاحبي! انتم مش هتسيبوا صاحبي ده في حاله
فحينئذ جسى ابو بكر على ركبته وقال يا رسول الله كنت انا والله اظلم يا سلام على الاخلاق الكبيرة! اخلاق الناس اخلاق اهل الجود ان على طول مش يقول ايه ؟ طيب بقى يلا عشان عمر بقى ياخد باله
اه اقول لك سامحني وبتاع وتقول لي لأ اديك شفت النبي بعينك. ما حدش قال لك انت اللي شفت وكان ممكن بقى يعمل اكنه بيقرأ ورده؟ طب انا هروح يا رسول الله واتوضى كده واجي
لا لا لا النفوس العالية دي مختلفة تماما عشان كده كان هو الصديق على طول مش ايوة وكده هو خلي بقى الشيخ يشد عليه. وخلي بابا بقى يقول له كلمتين وخلي اخويا الكبير اهو احرجه قدام الناس
فسبحان الله بلاش يعني ايه اما تكون في في موقف الانتصار بلاش تدوس ففي مواقف كتير في الحياة او خلينا نقول في لعبة الحياة من الحكمة انك تكبد شهوة الانتصار فيها
لان هو نصر مش هيشرفك زي بالزبط كده انك قاعد ماسك واحد ضعيف يعني انا اقول لكم على حاجة لو في واحد راجل قوي ماسك بنت في الشارع في الجامعة كده
وقاعد اومال يضربها ويتخانق معها وكده. وبعدين وقعها ووقعها على الارض الناس بيشوفوا ان ده نزال قوي ان انت كده ما شاء الله عليك كسبت وايه الانتصار النجم لان ايه نجم الحاجة اللي انت عملتها ديت وانت حاجة كبيرة اوي وانت مش عارف ايه والكلام ده كله
ولا بيشوفوا ايه هل بيشوفوا ان دي انتصار شهوة انتصار هل ده نصر يشرفه هل ده نصر يشرفه ام عار عليه طيب ليه عار عليه ليه ان ده ناصر لا يشرف
لانه ما فيش تكافؤ. صح لان ما فيش تكافؤ وبدون ما حد يسمعنا من الاخوات اللي بتسمعنا. بدون ما حد كده بينا وبينكم اهو ما فيش مساواة اهو يعني هي عم بتطلبوا المساواة اطلبوا العدل. لا تطلبوا المساواة. اطلبوا العدل
في حاجات كتير النهاردة احنا بنسني جدا على الشاب اللي بيسيب مكانه في الاتوبيس ويقعد وحده اه عم نبقى واقفين في الطابور بنسني جدا على الشباب اللي بيخلوا النساء يطلعوا الاول وهم اللي يخلصوا الورقة ليه
لان سبحان الله فطر الله سبحانه وتعالى النساء لهم خصوصية اه خاصة. الشاهد يعني نرجع حتى لا نشتت انفسنا وانفسكم ان في مواقف كتير في مواقف كتير المواقف دي انك تكسب فيها
انك تكسب فيها ده مش اسمه انتصار اعترافك بتضييع الشلن لا يعني ضعفك. ولا يعني جبنك بل يعني ترفعك وتعففك عن منازلة من لا يشرفك انك تقف امامه موقف الخصم
النقطة دي مهمة جدا والتفاهم المتبادل يا جماعة في البيت جميل. ان الوالد يكون هو والوالدة عارفين البعد ده مش احرجت ابني ليه وبتاع لا لا فيه رقي ان هم فاهمين قوي
عشان كده يا جماعة احيانا الانسحاب وانك ما تركزش يكون انبل ما فيك واجمل ما فيك. واختم بموقفين سريعا يوسف وموسى يوسف دخل السجن يوسف دخل السجن ولما دخل السجن وخدم جدا الشابين اللي كانوا معه من ضمن ان هو واحد طالع قال له ازكرني عند ربك
بعد بضع سنين شاف رؤية والقصة المشهورة الملك ده شاف رؤية وحكاها المهم سقي الخمر ده ساقي الملك جري قال انا اقدر اقول لكم مين اللي يقول لكم؟ يوسف ايها الصديق افتنا
يوسف قال له ايه كان ممكن يوسف يصفي حسابات قديمة. ياه! والله انت فاكر اسمي! ما شاء الله عليك! ده انا قلت ان هتقول لي مسلا ايه يا يونس هتقول موسى انت لسة فاكر وانا اسمي يوسف يعني ولسه عارف اني وفاكرني
واسم الصديق كمان ما شاء الله عليك مش فاكر ان انا قلت لك على حاجة طب والله ما انا هحكي لك الرؤية. وعلى فكرة الرؤية ديت بتشير لحاجة خطيرة. خليكم بقى تاكلوا في نفسكم. يا جماعة انتم ملاحظين ان يوسف اصلا ما التفت
ولا عاتب ولا لمح ولا حتى يعني فيها ايه ده ايه الرقي ده نفس الكلام سيدنا موسى رايح مع يوشع ورايحين يقابلوا الخضر يقول له بص انت مش قدامك اي حاجة انت جاي عشان مهمة واحدة بس. اول ما تشوف العلامة دي وان الحوت تشوفه تقول لي
تقول لي هنا عشان ده العلامة. يقول له ماشي فين؟ يقول له ايه؟ احنا جوعنا ولا ايه؟ هاتنا غدانا قال له والله اكبر. نسيت اقول لك ايه؟ اصل الحوت وحصد وبتاع. عارف كانوا مشيوا قد ايه يا جماعة؟ مشوا اربعة وعشرين ساعة قدام
يعني عدوا العلامة دي باربعة وعشرين ساعة يوم كامل. يعني يوم كامل مشيوا فاضطروا هيرجعوا موسى قال له ايه انا بحس الصديق فينا الملتحي والمنتقبة ممكن ياكلوا تلات اربع اقلام كده
او ممكن ياكلوا نزرات يقول له شف قسما بالزي خلقك وخلقني. اخر واول مرة تمشي معي. روح الهي ربنا سبحانه وتعالى ميرسي. انا من البداية اصلا انا واخدك وانا قلقان. انا اصلا ما بحبش حد يمشي معي. عرفت بقى وياخدوا الطريق كله راجعة يسمعوا متن
اللي يعني سخرية كل الحاجة بقى ممكن يقولها معه صح ولا اي حاجة من الحاجات دي. ولا حتى في تلميح بالعكس ده كان الرد بتاعه كانه بيسني عليه. بيقول له الله عليك
ذلك ما كنا نبغ هو ده انت عارف كده اما تقول له هو ده هو ده انا بحس ان احنا اكرمنا وادمننا هيقول له بص هذا فراقه بيني وبينك. فما فيش مشاكل بقى انت توكل على الله اطلع كده بقى ارجع تاني انا همشي من طريق وانت من طريق. يا عم انا
مش عاوز امشي معك يعني والواحد في حياته لكن سبحان الله رجعوا مع بعض وسلام نفسي والكلام ده كله. ليه يا جماعة؟ لان الانسان لما بيبقى قلبه كبير وعقله كبير
لا يلتفت لهذه الصغائر حضرتك ست ما شاء الله لا قوة الا بالله بتاخدي خمستلاف دولار في الشهر. اسرحي وحضرتك ست ما شاء الله الثروة بتاعتك عشرة مليون جنيه او عشرة مليون دولار بقى خلينا ايه طالما هنسرح
في يوم من الايام وانت ماشية عند البنزينة بتدي الراجل عشان يفول العربية فاديتي له ربعمية جنيه فتقريبا وانت بتدي له كده فيه اتنين جنيه وقعوا على الارض جري طفل من اللي بيمسح العربيات دي كده راح واخدهم قال دي بتاعتي
بتنزلي تتخانقي معه لا ليه؟ لان جندي شبعانة وكبيرة امتى تتخانقي اما تكون الحاجة دي كبيرة عندك امتى هتتخانق على الشلن او يبقى الشلن ده حاجة كبيرة عندك نفوس الناس يا جماعة اشتروا الناس
انك تفوت فرصة بتشتري الناس خليه يكسب كان احد مشايخي يقول لي اما تلاقي اللي قدامك ده قاعد عمال يحرجم افتح له باب خليه يعدي في بعض الناس استاز ورئيس قسم
لا يتحقق ولكن يحقق لازم نبهدلك وفي واحد سبحان الله يعمل اكنه يعني بالعكس ده مش واخد باله بس لأ كمان لأ ده يسألك سؤال يعني حتى قيل ان في اسم حاتم الاصم ليه سمي حاتم الاصم لان فيه امرأة كانت يعني بتسأله سؤال
فخرج منها ريح فقال ارفعي صوتك فاني لا اسمعك انا مش سامعك علي صوتك. انت بتقولي ايه سبحان الله فتظاهر انه لا يسمع عشان ما يحرجش اللي قدامه وسبحان الله فهذه اخلاق منسية. اخلاق من اخلاق اهل الجود. نسأل الله ان يجود علينا بمثل ما هذه المعاني الطيبة. اسأل الله سبحانه وتعالى
ان يحفزنا واياكم ويتقبل منا ومنكم صالح الاعمال. اقول قولي هذا واستغفر الله لي ولكم. السلام عليكم ورحمة الله وبركاته